[image: image1.jpg]


        
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 



     
   ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ







ΑΠΟΣΠΑΣΜΑ                        

Από το πρακτικό της με αριθ. 23ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 295/2026
Στην Λευκάδα σήμερα  στις 17 του μηνός Ιουλίου του έτους  2026,  ημέρα Παρασκευή  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ αριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και την αρ. 303/30971/2-4-24 εγκ. ΥΠ.ΕΣ. ύστερα από την αριθ. 19005/13.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ
	1
	Βεργίνης Ξενοφών (Δήμαρχος, Πρόεδρος Δ.Ε.)
	1
	

	2
	Κωνσταντινίδη Σεβαστή
	2
	

	3
	Αρματάς Γεράσιμος
	3
	

	4
	Μαργέλη Μαρία 
	4
	

	5
	Σέρβος Κων/νος 
	5
	

	6
	Σκληρός Φίλιππος 
	6
	

	7
	Λύγδας Σπυρίδων
	7
	


Τα πρακτικά τηρήθηκαν από τον αναπληρωτή υπεύθυνο γραμματειακής υποστήριξης της Δημοτικής Επιτροπής, Νικόλαο Γληγόρη, υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 3ου θέματος της Η.Δ.

Ο κ. Λύγδας Σπυρίδων, αποχώρησε πριν την συζήτηση του 6ου θέματος της Η.Δ., επανήλθε πριν τη συζήτηση του 13ου θέματος της Η.Δ. και αποχώρησε οριστικά πριν τη συζήτηση του 14ου θέματος της Η.Δ.
Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 19ο :  “Απόφαση Δ.Ε. περί έκδοσης χρηματικού εντάλματος προπληρωμής και ορισμό υπολόγου σύμφωνα το άρθρου 482 του N. 5314/2026 (ΦΕΚ Α'103/29-06-2026)”
                                                       Εισηγήτρια: Σεβαστή Κωνσταντινίδη Αντιδήμαρχος
Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Κωνσταντινίδη, η οποία έθεσε υπόψη των μελών της Επιτροπής, τα εξής:

Θέτω υπόψη των μελών της Δημοτικής Επιτροπής:

Σύμφωνα με τα όσα ορίζονται στα άρθρου 482 έως 485 του N. 5314/2026 (ΦΕΚ Α'
103/29-06-2026) 

1. Το χρηματικό ένταλμα προπληρωμής εκδίδεται κατόπιν αιτιολογημένης απόφασης της δημοτικής ή περιφερειακής επιτροπής, εφόσον η πληρωμή με χρηματικό ένταλμα στο όνομα του δικαιούχου είναι αδύνατη ή απρόσφορη ή ιδιαιτέρως δυσχερής.

2. Υπόλογος χρηματικού εντάλματος προπληρωμής ορίζεται τακτικός υπάλληλος που υπηρετεί στον οικείο φορέα, ανεξαρτήτως κλάδου ή ειδικότητας. Δεν επιτρέπεται η έκδοση χρηματικού εντάλματος προπληρωμής στο όνομα υπόλογου, ο οποίος δεν έχει αποδώσει λογαριασμό για προηγούμενο ένταλμα, ενώ έχει λήξει η ταχθείσα προθεσμία.

3. Για τη διαχείριση και απόδοση των ληφθέντων χρημάτων από τον υπόλογο,
ισχύουν τα αναφερόμενα στα άρθρα 484-485 του N. 5314/2026 (ΦΕΚ Α'
103/29-06-2026) 
    Κρίνεται αναγκαία η πληρωμή τελών για λήψη κτηματολογικών φύλλων, κτηματολογικών διαγραμμάτων και κτηματογραφικών διαγραμμάτων απαραίτητων για την καταχώρηση ακινήτων του Δήμου μας στο Ελληνικό Κτηματολόγιο κατόπιν αιτημάτων της Νομικής Υπηρεσίας του Δήμου και των λοιπών εμπλεκόμενων Υπηρεσιών του Δήμου.    Η πληρωμή των εν λόγω δαπανών   είναι ιδιαιτέρως δυσχερής αφού πρόκειται για πολύ μεγάλο αριθμό εντύπων πληρωμής που πρόκειται να εκδοθούν ηλεκτρονικά από τις εφαρμογές του Ελληνικού Κτηματολογίου  και εκτιμάται ότι θα απαιτηθεί η έκδοση περίπου τετρακοσίων Χ.Ε.Π. Η τυπική διαδικασία θα δημιουργήσει τεράστιο γραφειοκρατικό όγκο εργασίας στην Οικονομική Υπηρεσία του Δήμου. Καθώς η εξόφληση των εντύπων πληρωμής θα γίνεται με χρήση κωδικού RF είναι απαραίτητη η σύσταση μιας θέσης e-banking για το λογαριασμό 399/007137-42 που τηρείται στην Εθνική Τράπεζα και ο ορισμός του υπολόγου δημοτικού υπαλλήλου ως χρήστη, καθώς και η εξουσιοδότησή του για την υπογραφή κάθε σχετικού εντύπου/δικαιολογητικού  

Για το εν λόγω ποσό έχει εκδοθεί η Απόφαση Ανάληψης Υποχρέωσης 19135/15-07-2026 (ΑΔΑ: 6ΖΑ2ΩΛΙ-ΧΚΜ) σε βάρος του Α.Λ.Ε. 000.2420989028 προϋπολογισμού 2026 ποσού 5.000,00€ σύμφωνα με τις διατάξεις του Π.Δ.80/16. 

Για τους παραπάνω λόγους αφού λάβετε λοιπόν υπόψη τις διατάξεις: 

α) του άρθρου 138 του Ν 5314/2026.

β) τα άρθρα 482 έως 485 του N. 5314/2026 (ΦΕΚ Α'103/29-06-2026)

γ) ότι η συγκεκριμένη δαπάνη είναι ιδιαιτέρως δυσχερής με την έκδοση τακτικού χρηματικού εντάλματος, για τους λόγους που προαναφέρθηκαν.

Κατόπιν των ανωτέρω,

                                       ΕΙΣΗΓΟΥΜΑΣΤΕ

       Να συσταθεί χρηματικού εντάλματος προπληρωμής στο όνομα του δημοτικού
υπαλλήλου κ. Μάλφα Γεράσιμου, και ο οποίος καθίσταται υπόλογος.
       Να ορίσετε προθεσμία αποδόσεως λογαριασμού σύμφωνα το άρθρο 483 του N. 5314/2026 (ΦΕΚ Α' 103/29-06-2026) που ορίζει ότι, «Η προθεσμία απόδοσης λογαριασμού, η οποία ορίζεται με την απόφαση του αρμοδίου οργάνου, δεν μπορεί να  είναι μεγαλύτερη των έξι (6) μηνών και δεν μπορεί να υπερβαίνει την 31η Δεκεμβρίου του έτους, μέσα στο οποίο εκδόθηκε το χρηματικό ένταλμα προπληρωμής».

    Να συσταθεί μια θέση e-banking για το λογαριασμό 399/007137-42 που τηρείται στην Εθνική Τράπεζα και να ορισθεί ο κ. Μάλφας Γεράσιμος ως χρήστης.

    Να εξουσιοδοτηθεί ο κ. Μάλφας Γεράσιμος να υπογράψει κάθε σχετικό έντυπο/δικαιολογητικό για την ολοκλήρωση της ανωτέρω διαδικασίας.  
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν.5317/20260.
· τις δ/ξεις των άρθρων 8, 9 & 26 του Ν. 5056/2023.
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

       Την σύσταση χρηματικού εντάλματος προπληρωμής στο όνομα του δημοτικού
υπαλλήλου κ.Μάλφα Γεράσιμου, και ο οποίος καθίσταται υπόλογος.
       Ορίζεται προθεσμία αποδόσεως λογαριασμού η 10η Δεκεμβρίου 2026 σύμφωνα με το άρθρο 483 του N. 5314/2026 (ΦΕΚ Α' 103/29-06-2026) που ορίζει ότι, «Η προθεσμία απόδοσης λογαριασμού, η οποία ορίζεται με την απόφαση του αρμοδίου οργάνου, δεν μπορεί να  είναι μεγαλύτερη των έξι (6) μηνών και δεν μπορεί να υπερβαίνει την 31η Δεκεμβρίου του έτους, μέσα στο οποίο εκδόθηκε το χρηματικό ένταλμα προπληρωμής».

    Τη σύσταση μιας θέσης e-banking για το λογαριασμό 399/007137-42 που τηρείται στην Εθνική Τράπεζα και ορίζεται ο κ. Μάλφας Γεράσιμος ως χρήστης.

    Εξουσιοδοτείται ο κ. Μάλφας Γεράσιμος να υπογράψει κάθε σχετικό έντυπο/δικαιολογητικό για την ολοκλήρωση της ανωτέρω διαδικασίας.  
                 
Η απόφαση αυτή πήρε αύξοντα αριθμό: 295/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

σελ. 26
1

